16. ΝΟΜΟΣ 3090 της 12/15 Ιουλ. 1924 Περί συμπληρώσεως του Νόμου 2231 (1920) «περί φυλακών» προς εκτέλεσιν δημοσίων έργων δια καταδίκων και περί καθορισμού δαπάνης προς διατροφήν των δια πολιτικά αδικήματα καταδίκων. ΄Αρθρον 1 1.Δημόσια έργα οδοποιΐας, δημοσίας υγείας, αποξηράνσεως ελών και τελμάτων, αναδασώσεως, εθνικής αμύνης και κοινής εν γένει ωφελείας, δύνανται, μετ’ απόφασιν του Υπουργικού Συμβουλίου, λαμβανομένην κατόπιν προτάσεως των αρμοδίων Υπουργών, να εκτελώνται απ’ ευθείας παρά του Δημοσίου, άνευ δημοπρασίας και δι’ ημερομισθίων καταδίκων (συνεργείων), ιδρυομένων κινητών αγροτικών φυλακών, συμφώνως προς τον Νόμον 2231. 2.Προς απασχόλησιν των καταδίκων επιτρέπεται η δι’ αυτών εκτέλεσις έργων, περί ων δεν προβλέπουσιν οι προϋπολογισμοί των εξόδων των λοιπών Υπουργείων, της αναγκαιούσης πιστώσεως αναγραφομένης εις βάρος του προϋπολογισμού του Υποργείου Δικαιοσύνης. Σελ. 521 Οργανικοί Νόμοι περί Φυλακών 6.Ι.α.13-16 Άρθρον 2 Οι όροι της χρησιμοποιήσεως, φυλάξεως και επιβλέψεως των εργατών καταδίκων, αι σχέσεις του τεχνικού προσωπικού και των υπαλλήλων εν γένει των ενδιαφερομένων Υπουργείων προς το προσωπικόν της κινητής φυλακής κανονίζονται δι’ ιδιαιτέρου κανονισμού, εκδιδομένου δια πράξεως του Υπουργού της Δικαιοσύνης και των οικείων άλλων Υπουργών. Άρθρον 3-7 (Κατηργήθησαν δια του άρθρ. 142 Ν.Δ. 28/30 Σεπτ. 1935, 6.Ιβ.). Άρθρ.8.-Οι εις τα υπό του άρθρου 1 του παρόντος νόμου αναφερόμενα έργα ασχολούμενοι κατάδικοι τυγχάνουσι προσωρινής εκ των φυλακών απολύσεως συμφώνως ταις διατάξεσι της παραγράφου 2 του άρθρου 1 του Νόμου 811. Εν περιπτώσει όμως αποδράσεως ή αποπείρας αποδράσεως στερούνται τελείως του υπό του Νόμου 811 ευεργετήματος της αναστολής. Άρθρ.9-10.(Κατηργήθησαν υπό του άρθρ. 473 του νέου Ποινικού Κώδικος). 